b'\n_START_ARTICLE_\nHusband E. Kimmel\n_START_SECTION_\nBakgrunn\n_START_PARAGRAPH_\nHusband E. Kimmel ble f\xc3\xb8dt i Henderson, Kentucky og ble uteksaminert fra U.S. Naval Academy i 1904.\n_START_SECTION_\nKarriere\n_START_PARAGRAPH_\nF\xc3\xb8r han ble stabsoffiser tjenestegjorde han p\xc3\xa5 flere slagskip, kommanderte to jagerdivisjoner, en jagerskvadron og slagskipet USS \xc2\xabNew York\xc2\xbb (BB-34). Han hadde ogs\xc3\xa5 flere viktige stillinger som stabsoffiser og i marinedepartementet og gjennomf\xc3\xb8rte marinens stabsskole._NEWLINE_Etter \xc3\xa5 ha blitt utnevnt til kontreadmiral i 1937 ble han beordret som sjef for syvende krysserdivisjon, etter et tokt til S\xc3\xb8r-Amerika ble han s\xc3\xa5 i 1939 sjef for krysserne i slagstyrken. I februar 1941 ble han sjef for US Navys stillehavsfl\xc3\xa5te, med midlertidig rang som admiral. Kimmel f\xc3\xb8rte kommando fra den fremskutte basen p\xc3\xa5 Pearl Harbor og ledet fl\xc3\xa5ten i omfattende \xc3\xb8velser f\xc3\xb8r utbruddet av stillehavskrigen._NEWLINE_Sammen med h\xc3\xa6rsjefen p\xc3\xa5 Hawaii, generall\xc3\xb8ytnant Walter Short ble admiral Kimmel en syndebukk for USAs manglende beredskap f\xc3\xb8r angrepet p\xc3\xa5 Pearl Harbor og deres karrierer ble \xc3\xb8delagt. Kimmel ble avl\xc3\xb8st fra sin stilling som sjef for stillehavsfl\xc3\xa5ten i midten av desember 1941 og han gikk tilbake til graden kontreadmiral. _NEWLINE_Kontreadmiral Kimmel d\xc3\xb8de i Groton, Connecticut den 14. mai 1968.'